4. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΥ ΟΙΚΟΝΟΜΙΚΩΝ Αριθ. 2885/14 της 26 Ιαν. - 4 Φεβρ. 2000 (ΦΕΚ Β΄102) Καθορισμός ποσού για την ανανέωση του δελτίου επαγγελματικής ταυτότητας λογιστή φοροτεχνικού. ΄Εχοντας υπόψη: 1. Τις διατάξεις της παρ.6 του άρθρ.4 του Π.Δ.340/6.10.98 (ΦΕΚ 228/Α/98) «Περί του επαγγέλματος του Λογιστή Φοροτεχνικού και της αδείας ασκήσεώς του», όπως η παράγραφος αυτή συμπληρώθηκε με την παρ.2 του άρθρ.13 του Νόμ.2771/99)» ΦΕΚ 280 τευχ.Α΄/16.12.99. 2. Του άρθρ.29Α του Νόμ.1558/85 ( Α 137) που προστέθηκε με το άρθ.27 του Νόμ.2081/92 (Α 154) και τροποποιήθηκε με το άρθρ.1, παρ.2 του Νόμ.2469/97 (Α 38). 3. Την απόφαση της Ζ/22/145.12.1999 συνεδρίασης της Κεντρικής Διοίκησης του Οικονομικού Επιμελητηρίου της Ελλάδος (Ο.Ε.Ε.). 4. Το γεγονός ότι δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Καθορίζουμε το ύψος του ποσού υπέρ του Οικονομικού Επιμελητηρίου της Έλλάδος για την ανανέωση του δελτίου επαγγελματικής ταυτότητας του λογιστή φοροτεχνικού ως ακολούθως: 1. Για τους έχοντες άδεια Α΄ τάξεως ποσόν 20.000 δρχ. 2.Για τους έχοντες άδεια Β΄ τάξεως ποσόν 15.000 δρχ. 3. Για τους έχοντες άδεια Γ΄ τάξεως ποσόν 10.000 δρχ. 4. Για τους έχοντες άδεια Δ΄ τάξεως ποσόν 5.000 δρχ. 